Diari Oficial de la Generalitat Valenciana


Sumari del DOGV 1916, del 02-12-1992 (1992/826546)

DECRET 207/1992, de 23 de novembre, del Govern Valencià, pel qual es reclassifica el conservatori elemental de música <<José Iturbi>>, de València, com a conservatori professional.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/11/23/207/dof/vci/html**

### Dades del document

Número de DOGV
:   1916

Data del DOGV
:   02-12-1992

Secció del DOGV
:   DISPOSICIONS GENERALS

Número del document
:   1992/826546


Data del document
:   23-11-1992

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 207/1992, de 23 de novembre, del Govern Valenciá, pel qual es reclassifica el conservatori elemental de música "José Iturbi", de Valencia, com a conservatori professional.  
Vist l?expedient iniciat per l?Ajuntament de València, titular del conservatori elemental de música «José Iturbi», situat al carrer de Cadis, 48, de València, amb número de codi 47839343, pel qual sol·licita la reclassificació d'aquest com a conservatori professional de música.  
Pel Decret 164/1986, de 30 de juliol, del Govern Valencià, es classificà el centre com a conservatori elemental de música amb validesa acadèmica oficial i per Ordre de 7 de gener de 1991, de la Conselleria de Cultura, Educació i Ciència, s'autoritzà el conservatori elemental de música «José Iturbi» a impartir determinades assignatures d?ensenyament de música corresponents al grau mitjà.  
L?expedient s'ha tramitat d'acord amb la normativa anterior al Reial Decret 389/1992, de 15 d'abril, ja que la sol·licitud es va presentar abans de la publicació d'aquest.  
D'acord amb el que disposa el Decret 2618/1966, de 10 de setembre, sobre reglamentació general dels conservatoris de música, i el Reial Decret 389/1992 de 15 d'abril, pel qual s'estableixen els requisits mínims dels centres que imparteixen ensenyaments artístics, fent ús de les competències transferides a la Generalitat Valenciana en matèria d'ensenyament pel Reial Decret 580181362, de 28 de juliol, amb l'informe previ de l?inspector coordinador del programa de conservatoris, a proposta del Conseller de Cultura, Educació i Ciència i amb la deliberació prèvia del Govern Valencià, en la reunió del dia 23 de novembre de 1992,  
DECRETE  
Article primer  
Es reclassifica el conservatori elemental de música «José Iturbi», situat al carrer de Cadis, 48, de València, amb el número de codi 03069107, en conservatori professional de música, la titularitat del qual correspon a l?Ajuntament de València.  
Article segon  
S'autoritza el conservatori professional de música «José Iturbi» a impartir les assignatures de grau mitjà següents, de manera provisional fins a la seua extinció, d'acord amb el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu: solfeig i teoria de la música, conjunt coral i instrumental, violí, piano, guitarra, cant, clarinet, saxofon, trompeta, trombó i altres semblants, instruments de membranes, làmines, manxes manuals i instruments semblants, música de cambra, estètica i història de la música, de la cultura i de l'art, improvisació instrumental, transposició instrumental i acompanyament i harmonia i formes musicals.  
D'acord amb el que estableix l'article 6.4 del Decret 2618/1966, de 10 de setembre, l'establiment efectiu de tots aquests ensenyaments s'hi entendrà subordinat a l'existència de dotacions.  
Article tercer  
D'acord amb el que disposa el Decret 2618/1966, de 10 de setembre, el conservatori queda sotmès a la inspecció educativa de la Conselleria de Cultura, Educació i Ciència.  
DISPOSICIO ADDICIONAL  
Aquesta reclassificació s?inscriurà en el Registre de Centres Docents de la Comunitat Valenciana.  
DISPOSICIO FINAL  
Es faculta el Conseller de Cultura, Educació i Ciència perqué dicte les disposicions necessàries per al desplegament i execució d'aquest decret.  
València, 23 de novembre de 1992.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI